 Proti yli / Materie prima @ TIFF 2013 Proti yli (Raw Material / Materie prima) spune, întâi pe rând si, mai apoi, împreuna, povestea mai multor oameni implicati în circuitul fierului vechi în Grecia, oameni pentru care aceasta nu e doar singura sursa de venit, dar si singura perspectiva în viata Gogo e, din multe puncte de vedere, personajul principal al documentarului Filmul începe cu o discutie între el si tatal sau, discutie despre masina pe care, cândva, Gogo spera sa si-o poata permite Iar de aici, brusc, intri în realitatea cruda a zonelor sarace ale Greciei, unde oamenii traiesc din speranta de a gasi un frigider, o masina de spalat, un aparat de aer conditionat, arcurile unei saltele sau alte maruntisuri, pentru a le vine mai apoi la preturi de nimic Aceasta e rutina zilnica a zeci de familii: fie pe timp de zi sau noapte, pornesc pe strazile metropolei; aceasta e, de fapt, singura lor îndeletnicire, singura forma de a subzista Fierul vechi Gogo vorbeste, pe la jumatatea filmului, despre acomodare si despre cum, tocmai din cauza ei, nu-i place nici macar sa-i vada pe copiii care merg la scoala Dar, mai mult decât orice, vorbeste despre felul în care se simte noaptea când merge, împreuna cu tatal lui, sa caute fier vechi: orasul nu-i pentru el, acasa e sinonim doar cu cocioaba îngrozitoare în care traieste, în care animalele se plimba linistite si în care iarna tremuri de frig Documentarul devine din ce în ce mai trist pe masura ce observi ca resemnarea e ceva generalizat în aceste situatii; "Pentru noi, nu exista nici o speranta" spune unul dintre barbatii care muncesc într-o topitorie de fier, în conditii inimaginabile, care le vor cauza probleme nu doar cu inima, dar si cu plamânii (din cauza caldurii prea mari si din cauza prafului de fier pe care-l respira), câte 15 ore pe zi, uneori fara pauza de masa Adevarul dezarmant al documentarului e ca, în ciuda naivitatii lor, speranta e din start pierduta pentru toata lumea Un caz care dovedeste asta cu prisosinta e acela al unui batrân care se ocupa cu fierul vechi de când era înca adolescent: era, într-o zi, în curtea scolii si tragea cu prastia în niste pasari, iar când un profesor l-a vazut, l-a tras atât de tare de urechi, încât au început sa-i sângereze; pâna sa ajunga acasa, sângele se închegase, iar de atunci barbatul aude foarte slab Singur, din vinderea fierului vechi, îsi sustine întreaga familie, cu nurori si nepoti cu tot Proti yli arata o lume care aminteste foarte puternic de România si de zonele rurale în care fierul vechi reprezinta, daca nu principala, cel putin o importanta sursa de venit Reciclarea, asa cum spune unul dintre barbatii din documentar, nu are sens pentru ei, fiindca, în cazul în care ea s-ar implementa cu adevarat, toti oamenii acestia ar ramâne fara un "loc de munca" Proti yli e un documentar extrem de bine realizat, putin tezist pe alocuri, dar cu povesti care merita auzite, despre destine prestabilite, despre o lume dificila, dar închisa si în pericol Razvan Cîmpean 